LEZZAYER TAMANEƔT – Tebda Algerie Telecom tettazen aɛeyyen n tfatuṛin n usawal i yemsaɣen-nnes s usawal, yernu tuzen 1,1 d amelyun n yisamasen n tfatuṛt « s rrbeḥ », ɣef wakken ay d-tenna teṛmist-a tanagdudt deg yiwen n welɣu.
« S umeẓlu-a, amsaɣ ad t-yaweḍ usamas ara t-ixebbren s wazal n tfatuṛt-nnes d uzemz n talast n uxelleṣ », ɣef wakken ay d-tenna Algerie Telecom. Akken ad d-yesfaydi wemdan seg umeẓlu-a, yessefk ad yeddu ɣer tnegga tanezzant akken ad yefk uḍḍun-nnes n usawal n ufus yernu ad t-kelsen.
Algerie Telecom tenced imsaɣen-nnes « ad farṣen seg umeẓlu-a yellan baṭel yernu d win ara ten-yeǧǧen ad ttwaxebbren s yissumar d yesmalen imaynuten » n teṛmist-a ɣef wakken ay d-yenna welɣu-a ay d-yernan dakken s yimeẓla-a imaynuten, Algerie Telecom « tettwekkid-d aɛewwel-nnes akken ad tessejhed tasnuddest-nnes n uqerreb d yemsaɣen-nnes akken ad d-terr akken igerrez i wayen ay bɣan ».
I wugar n telɣa, tenced-d Algerie Telecom imsaɣen-nnes ad ɣren i umeẓlu n yemsaɣen s wuḍḍun 12 neɣ ad ddun ɣer tnegga-nsen tanezzant tuqribt akk.
kab_Latn kab_Latn kab_Latn kab_Latn